CELEX: E2018P0003
Language: sl
Date: 2018-11-09 00:00:00
Title: Tožba Nadzornega organa Efte proti Islandiji, vložena 9. novembra 2018 (Zadeva E-3/18)

10.1.2019   
            
            
               SL
            
            
               Uradni list Evropske unije
            
            
               C 9/6
            
         
      Tožba Nadzornega organa Efte proti Islandiji, vložena 9. novembra 2018
      (Zadeva E-3/18)
      (2019/C 9/07)
      Nadzorni organ Efte, ki ga zastopajo Carsten Zatschler, Catherine Howdle in Ingibjörg Ólöf Vilhjálmsdóttir, zastopniki Nadzornega organa Efte, 35 Rue Belliard, B-1040 Bruselj, je 9. novembra 2018 pri Sodišču Efte vložil tožbo proti Islandiji.
      Nadzorni organ Efte Sodišču Efte predlaga, naj:
      
                  1.
               
               
                  ugotovi, da Islandija ni sprejela potrebnih ukrepov za prenos akta iz točke 7ja Priloge XIX k Sporazumu EGP (Izvedbena uredba Komisije (EU) 2015/1051 z dne 1. julija 2015 o podrobnostih izvajanja nalog platforme za spletno reševanje sporov, podrobnostih elektronskega obrazca za pritožbe in podrobnostih sodelovanja med kontaktnimi točkami v skladu z Uredbo (EU) št. 524/2013 Evropskega parlamenta in Sveta o spletnem reševanju potrošniških sporov), kakor je bil prilagojen s Protokolom št. 1, v svoj notranji pravni red, kakor zahteva člen 7 Sporazuma EGP;
               
            
                  2.
               
               
                  Islandiji naloži plačilo stroškov postopka.
               
            
         Pravna podlaga in dejansko stanje ter navedeni tožbeni razlogi:
      
      
                  —
               
               
                  Tožba se nanaša na to, da Islandija do najpozneje 23. aprila 2018 ni ukrepala, da bi svojo zakonodajo uskladila z obrazloženim mnenjem Nadzornega organa Efte z dne 21. februarja 2018, saj v svoj nacionalni pravni red ni prenesla Izvedbene uredbe Komisije (EU) 2015/1051 z dne 1. julija 2015 o podrobnostih izvajanja nalog platforme za spletno reševanje sporov, podrobnostih elektronskega obrazca za pritožbe in podrobnostih sodelovanja med kontaktnimi točkami v skladu z Uredbo (EU) št. 524/2013 Evropskega parlamenta in Sveta o spletnem reševanju potrošniških sporov, kakor je navedena v točki 7ja Priloge XIX k Sporazumu o Evropskem gospodarskem prostoru in kakor je bila navedenemu sporazumu prilagojena s Protokolom št. 1 k Sporazumu EGP (v nadaljnjem besedilu: akt).
               
            
                  —
               
               
                  Nadzorni organ Efte navaja, da Islandija s tem, ko v predpisanem roku ni sprejela potrebnih ukrepov za prenos akta, ni izpolnila svojih obveznosti iz člena 7 Sporazuma EGP.